Държавен вестник, бр. 26, 2012 г., стр. 21

БРОЙ  26	
Д Ъ Р Ж А В Е Н  В Е С Т Н И К 	
СТР.  21  
(2) Лицето, на което лицензът е отнет 
окончателно, е длъжно в 7-дневен срок от 
получаване на съобщението за решението 
на Комисията да преустанови дейността си 
и да върне на Комисията удостоверението за 
издаден лиценз, за което се съставя протокол.
(3) Принудителните административни 
мерки се прилагат независимо от санкциите 
по глава пета.
Обжалване
Чл. 87. Решенията на Комисията за вре­
менно или окончателно отнемане на издаден 
лиценз, както и решенията по чл. 22, ал. 1, 
т. 14 се обжалват по реда на чл. 28, ал. 1. 
Решенията по предходното изречение под­
лежат на незабавно изпълнение, независимо 
дали са обжалвани. Обжалването не спира 
изпълнението на решенията. 
Продажба на игрално оборудване
Чл. 88. (1) При прекратяване на лиценза 
по чл. 35 организатор на хазартни игри може 
да продаде притежаваното от него игрално 
оборудване на друг организатор, на друго лице, 
получило лиценз по този закон, или на лице 
извън територията на страната. 
(2) В срока на действие на издадения лиценз 
организатор на хазартни игри може да продаде 
притежаваното от него игрално оборудване 
само на производител или на вносител, полу­
чил лиценз по този закон, или на лице извън 
територията на страната. 
(3) В 14-дневен срок след извършване на 
продажбата Комисията следва да бъде уве­
домена за нея.
Г л а в а  п е т а
КОНТРОЛ И АДМИНИСТРАТИВНО­
НАКАЗАТЕЛНИ РАЗПОРЕДБИ
Раздел I
Контрол
Проверки
Чл. 89. (1) Със заповед на председателя на 
Комисията длъжностни лица на Комисията 
с контролни функции извършват проверки 
на място и по документи за спазването на 
този закон.
(2) На длъжностните лица по ал. 1 се издават 
служебни карти, с които те се легитимират 
при извършване на проверки на място. По 
време и за целите на извършваната проверка 
длъжностните лица:
1. установяват административни наруше­
ния;
2. имат право на достъп в подлежащите 
на контрол обекти;
3. изискват устни и писмени обяснения;
4. проверяват отчетността на контроли­
раните обекти и съответствието на игрално 
оборудване с утвърдените от Държавната 
комисия по хазарта типове и модификации 
по чл. 22, ал. 1, т. 8;
5. проверяват счетоводни, търговски или 
други книжа, документи и носители на ин­
формация с оглед установяване на нарушения 
на законодателството, уреждащо хазартната 
дейност и другите дейности по този закон;
6. изискват и събират оригинални докумен­
ти, данни, сведения, книжа, вещи, извлечения 
по сметки, справки и други носители на ин­
формация с цел установяването на нарушения 
на законодателството, уреждащо хазартната 
дейност и другите дейности по този закон;
7. установяват притежаваните имущества, 
парични средства и материални ценности, 
вземания и книжа;
8. извършват предвидените в ал. 3 действия 
за обезпечаване на доказателства, включител­
но запечатване на каси, офиси, игрални зали, 
игрални казина, работилници, помещения, в 
които се организират или провеждат хазарт­
ни игри или се държи игрално оборудване, и 
други подлежащи на контрол обекти;
9. получават безплатен достъп до водени 
по закон регистри и безплатно издаване на 
официално заверени извлечения на вписвани­
ята в тях или на копия на документите, въз 
основа на които са извършени.
(3) При извършване на проверка длъж­
ностните лица по ал. 1 могат да предприемат 
действия за обезпечаване на доказателства 
чрез опис или чрез изземване с опис на вещи, 
парични средства, ценни книжа, документи, 
книжа и други носители на информация, 
както и чрез копиране на информация от и 
на технически носители, даващи възможност 
за възпроизвеждането є, като вземат необ­
ходимите технически мерки за запазване на 
автентичността є. В случай че е невъзможно 
действията по предходното изречение да бъдат 
извършени своевременно за целите на провер­
ката, длъжностните лица могат да запечатат 
обекта за срок до 48 часа. За действията на 
длъжностните лица се съставя протокол, ек­
земпляр от който се предоставя на служителите 
или представителите на проверяваното лице. 
(4) На лицата, получили лиценз по този 
закон, в края на първата и на всяка трета 
година от срока на действие на лиценза за­
дължително се извършват проверки.
(5) Председателят и членовете на Коми­
сията, както и определените по реда на ал. 1 
длъжностни лица не носят имуществена отго­
ворност за причинени вреди при упражняване 
на контролните им функции и правомощия, 
освен ако са извършили престъпление или са 
действали умишлено. 
Административно наказване
Чл. 90. (1) Нарушенията по този закон се 
установяват по реда на Закона за администра­
тивните нарушения и наказания.
(2) За установяване на нарушенията по този 
закон се съставят актове от длъжностните 
лица по чл. 89, ал. 1.